open-index/open-wikipedia-markdown huggingface dataset:
יאן ואלרי

**יאן ואלרי** (בצרפתית: **Yan Valery**, בצרפתית: **يان فاليري**; נולד ב-22 בפברואר 1999 בשאמפיני-סיר-מארן שבצרפת) הוא כדורגלן תוניסאי יליד צרפת המשחק בעמדת המגן הימני בקבוצת שפילד ונסדיי מהצ’מפיונשיפ ובנבחרת תוניסיה.

## קריירת מועדונים
ואלרי גדל במחלקות הנוער של שאמפיני FC 94, סטאד רן וסאות'המפטון. ב-27 בנובמבר 2018 ערך את הופעת הבכורה שלו בקבוצה הבוגרת של סאות'המפטון, בהפסד 2-1 ללסטר סיטי במסגרת גביע הפוטבול ליג. ב-1 בדצמבר ערך את הופעת הבכורה שלו בפרמייר ליג, בתיקו 2-2 נגד מנצ'סטר יונייטד במסגרת המחזור ה-14 לעונת 2018/2019. ב-2 במרץ 2019 הבקיע את שער הבכורה שלו במועדון, בהפסד 3-2 למנצ'סטר יונייטד במסגרת המחזור ה-29 בליגה. בסך הכל ערך 43 הופעות ליגה במדי המועדון, בהן הבקיע שני שערים.

ב-1 בפברואר 2021 הושאל ואלרי למשך חצי עונה לברמינגהאם סיטי מהפוטבול ליג צ'מפיונשיפ. ב-6 בפברואר ערך את הופעת הבכורה שלו במועדון, בהפסד 3-2 לבורנמות' במסגרת המחזור ה-28 בליגה. בסך הכל ערך שבע הופעות ליגה במדי המועדון.

ב-1 בספטמבר 2022 חתם ואלרי על חוזה לארבע עונות באנז'ה מליגת העל הצרפתית. ב-3 בספטמבר ערך את הופעת הבכורה שלו במועדון, בהפסד 5-0 לאולימפיק ליון במסגרת המחזור השישי בליגה לעונת 2022/2023.

ב-21 ביוני 2024 חתם בשפילד ונסדיי.

## קריירה בינלאומית
ב-27 בספטמבר 2022 ערך ואלרי את הופעת הבכורה שלו בנבחרת תוניסיה, בהפסד 5-1 לנבחרת ברזיל במשחק ידידות.

נכלל בסגל נבחרת תוניסיה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:מגני כדורגל תוניסאים
קטגוריה:כדורגלני סאות'המפטון
קטגוריה:כדורגלני ברמינגהאם סיטי
קטגוריה:כדורגלני אנז'ה
קטגוריה:כדורגלני שפילד ונסדיי
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:תוניסאים שנולדו ב-1999
חנות הציפורים

**חנות הציפורים** (באנגלית: **The Bird Store**) הוא סרט הנפשה קצר אמריקאי מסדרת הסרטים "סימפוניות טיפשיות", אשר יצא בינואר 1932 בהפצת סרטי קולומביה. הסרט מסמן את עבודת הקול המוקלטת הראשונה של קלרנס נאש (המדבב של דונלד דאק) עבור חברת וולט דיסני, וזה היה גם הסרט האחרון בסדרה שיצא על ידי סרטי קולומביה.

## עלילה
חנות חיות המתמחה בציפורים. הציפורים השונות בכלובים מצייצות לצד הציון בסגנונותיהן השונים (כולל קבוצת ציפורים שנראות כמו האחים מרקס). חתול מסתכל על ההליכים ברעב ועושה את דרכו פנימה דרך מעבר פתוח, וגורם לבהלה ולהתקפת נגד מאורגנת. לאחר מכן החתול נלכד בכלוב כשהציפורים זורקות את החתול החוצה והכלוב שלו נוחת על מוט דגל באמצע מכלאת הכלבים העירונית.

## מדבבים
* פורב פולן, מריון דרלינגטון: ציפורים ושריקות.
* קלרנס נאש.

## מדיה ביתית
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטי אנימציה על ציפורים
Gloria (אלבום של סם סמית')

***Gloria*** הוא אלבום האולפן הרביעי של הזמר/ת האנגלי/ת סם סמית'. האלבום עתיד לצאת לאור ב-27 בינואר 2023, על ידי חברת התקליטים קפיטול רקורדס. מתוך האלבום יצאו הסינגלים "Love Me More" ו-"Unholy".

## רקע והקלטה
האלבום הוקלט בין לוס אנג'לס, לונדון וג'מייקה, כאשר סמית' עבדו עם משתפי הפעולה הקבועים ג'ימי נייפס, סטארגייט, איליה סלמנזאדה ומקס מרטין. סמית' הצהיר/ה כי האלבום "מרגיש כמו התבגרות" והעביר אותם "תקופות אפלות", והביע תקווה שהוא יכול להיות גם "מגדלור" עבור המאזינים. הודעה לעיתונות כינתה זאת "מהפכה אישית" עבור סמית', המכילה את "הסאונד המסנוור, המפואר, המתוחכם, הבלתי צפוי ולעיתים המרתק והעצבני של הלב היצירתי של סם היום", כמו גם מילים על "סקס, שקרים, תשוקה, עצמיות ביטוי וחוסר שלמות".

## קידום וסינגלים
סינגל הבכורה מהאלבום "Love Me More", יצא לאור ב-28 באפריל 2022. הסינגל השני מתוך האלבום "Unholy", שיתוף פעולה עם הזמרת הגרמניה קים פטרס, יצא לאור ב-22 בספטמבר 2022 ונחשב כסינגל המוביל של האלבום. הוא הגיע למקום הראשון במספר מדינות, כולל אוסטרליה, קנדה ובריטניה, כמו גם למקום הראשון במצעד בילבורד גלובל 200 ולמקום שני במצעד בילבורד הוט 100.

סמית' הכריז/ה על האלבום בחשבונות המדיה החברתית שלהם ב-17 באוקטובר 2022, תוך שהיא כותבת פתק ל"מלחים היקרים ביותר", שמו של סמית' למעריצים שלהם, ושיתפה את אמנות העטיפה, דיוקן של סמית' עם שיער מולבן העונד עגיל מוזהב של עוגן.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סם סמית'
קטגוריה:אלבומים באנגלית
קטגוריה:אלבומי חברת קפיטול רקורדס
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי סירקט
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומי חברת EMI רקורדס
הדובים והדבורים

**הדובים והדבורים** (באנגלית: **The Bears and Bees**) הוא סרט הנפשה קצר אמריקאי מסדרת הסרטים "סימפוניות טיפשיות". הוא יצא ב-1932.

## עלילה
שני גורי דובים מתחבטים ללא מזיק, ואז מתחילים לנשנש שיח פירות יער, עד שדוב גדול ומרושע יותר רודף אותם. הם נוגסים כמה פרחים ומוצאים דבורה, שאחריה הם עוקבים אל הכוורת, שאותה הם ממשיכים לפשוט. הדוב הגדול רודף אותם, אך לא ידוע לו, דבורה זיהתה את הפשיטה וזימנה את חוליית ההתקפה. הדבורים רודפות אחריו, והגורים חופרים פנימה.

## מדיה ביתית
הסרט יצא ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

*

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:דוביים בתרבות
קטגוריה:דבוראים בתרבות
אזור מלחמה (תוכנית טלוויזיה)

**אזור מלחמה** (נקראת גם **אזור בחירה**) היא תוכנית אקטואליה פוליטית המשודרת ברשת 13, מגיש התכנית הוא רביב דרוקר ולעיתים מגיש אותה גם ברוך קרא. בעבר הייתה מגישת התוכנית, לסירוגין, אילה חסון.

התוכנית החלה את שידוריה לקראת הבחירות לכנסת העשרים וחמש באוקטובר 2022.

## היסטוריה
ביולי 2022 דיווח רן בוקר כי העיתונאים והמגישים אילה חסון ורביב דרוקר "קרובים מאוד לסגירת כל הפרטים בדרך לפרויקט משותף". שהכוונה הייתה לתוכנית אקטואליה שיגישו יחד.

באוגוסט דווח שהפרויקט ירד מהפרק, אך קברניטי הערוץ החליטו שהשניים יגישו את רצועת שבע בערב של הערוץ לסירוגין, בימים נפרדים, והיא עשויה להפוך לקבועה ברצועת השידורים.

ב-29 בספטמבר צולם פרומו התוכנית, וב-11 באוקטובר שודר הפרומו.

התוכנית הראשונה שודרה שבועיים לפני הבחירות לכנסת ה-25 ב-18 באוקטובר 2022, אותה הגישה אילה חסון.

בפברואר 2023, פורסם ש"הצינור" בהגשת גיא לרר תשודר בשעת השידור של התכנית, לפני מהדורת החדשות המרכזית של ערוץ 13.

במרץ 2023, בעקבות מעברה של חסון לערוץ כאן 11, הפך דרוקר למגיש היחיד בתוכנית.

ב-14 במאי 2023 עברה התוכנית לשעה 18:00 בערב, בעקבות מעבר "הצינור" לשעה 19:00 השעה המקורית של התוכנית.

חודשים לאחר מכן חזרה התכנית להיות משודרת בשעה 19:00, ולאחר פרוץ מלחמת חרבות ברזל התכנית שינתה את שמה לאזור מלחמה.

ב-11 ביולי 2024 רשת החליטה להוריד את התכנית מהאוויר, בעקבות החלטה לבדל את עצמה מתוכניות אחרות המשודרות באותה השעה בערוצים אחרים ולתת אלטרנטיבה אחרת לצופים.

הורדה זו עוררה סערה בקרב עובדי חדשות 13, איגוד העיתונאים ואחרים בטענה שההחלטה הייתה פוליטית, בעקבות כך שהתכנית נחשבה לביקורתית ביותר כלפי ממשלת ישראל השלושים ושבע.

## מבנה התוכנית

התוכנית מציגה כותרות מאירועי אקטואליה שקרו לאחרונה, יחד עם פרשנות של המגיש ושל פאנל המשתתפים באותה התכנית.

התכנית נפתחת במונולוג קצר שבו מגיש התכנית, רביב דרוקר ולעיתים ברוך קרא, מביע עמדה (לרוב עמדה ביקורתית) על מקרה אקטואלי שקרה, לאחר שמציגים את המונולוג לפאנל באולפן, הם משוחחים עליו ומביעים את דעתם.

לתוכנית ישנם גם פינות קבועות המופיעות ברוב התוכניות:

"יצאו מדעתם" - פינה אשר נותנת חצי דקה לכל חבר בפאנל באותה תוכנית להביע ביקורת על מה שהרגיז אותו מאירועי היום. הפינה מתרחשת בדרך כלל באמצע התכנית.

"מצעד הטרלול" - פינה סאטירית לקראת סוף התכנית, המציגה לפאנל 3–4 אירועים בכל תוכנית אשר נטענים כ"הזויים".

פאנל המשתתפים בתקופה של רביב דרוקר הם: מיקי רוזנטל, רזי ברקאי, שרון כידון, ג'קי לוי, שרי רוט, ברוכי קרא, לימור לבנת, נמרוד שפר, נגה ניר נאמן, אורי משגב, מתן חודורוב ומגי אוצרי.

התכנית מלווה בראיונות עם אורחים מיוחדים לאותה תוכנית ובדיווחים של כתבי ופרשני חדשות 13.

## קישורים חיצוניים
* 

## הערות שוליים

קטגוריה:רשת: תוכניות וסדרות
כריס גאנטר

**כריסטופר רוס גאנטר** (באנגלית: **Christopher Ross Gunter**; נולד ב-16 ביולי 1989) הוא כדורגלן עבר ולשי, ששיחק בעמדת המגן. לאחר פרישה ממשחק פעיל - פנה לקריירת אימון.
## קריירת מועדונים
גאנטר התחיל להתאמן בקבוצת הילדים של המועדון קארדיף סיטי בגיל 8. בהמשך עבר לקבוצת הנוער של המועדון. תחיל שיחק בעמדת החלוץ אך בהמשך עבר לשחק בהגנה - בעמדות הבלם האחורי או מגן ימני.
באוגוסט 2006 עלה לקבוצת הבוגרים של המועדון. ב-22 באוגוסט 2006 שיחק את משחקו הראשון במדי הקבוצה הבוגרת - משחק במסגרת גביע הפוטבול ליג.

## נבחרת ויילס
גאנטר שיחק בנבחרות הנערים והנוער של ויילס מגיל 15. בגיל 16 ו-299 יום ערך הופעת בכורה בנבחרת הצעירה של ויילס.

הוא ערך את הופעת הבכורה שלו במדי הנבחרת הבוגרת של ויילס ב-26 במאי 2007, במשחק ידידות מול נבחרת ניו זילנד.

ביורו 2016 השתתף גאנטר בכל ששת משחקי הנבחרת בטורניר והגיע איתה עד לחצי גמר.

ב-25 בספטמבר 2022 שבר גאנטר את שיא ההופעות בנבחרת ויילס - במשחק מול נבחרת פולין במסגרת ליגת האומות של אופ"א הוא ערך את הופעתו ה109 במדי הנבחרת.

נכלל בסגל נבחרת ויילס לטורניר מונדיאל 2022.

## תארים
*כדורגלן השנה בוויילס: 2017

## קישורים חיצוניים

## הערות שוליים

קטגוריה:כדורגלנים ולשים
קטגוריה:מגני כדורגל ולשים
קטגוריה:ניופורט, ויילס: כדורגלנים
קטגוריה:כדורגלני קארדיף סיטי
קטגוריה:כדורגלני טוטנהאם הוטספר
קטגוריה:כדורגלני רדינג
קטגוריה:כדורגלני נוטינגהאם פורסט
קטגוריה:כדורגלני צ'רלטון את'לטיק
קטגוריה:כדורגלני וימבלדון
קטגוריה:כדורגלני נבחרת ויילס
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-1989
Super Gremlin

**Super Gremlin** הוא סינגל של הראפר האמריקאי קודאק בלאק, שיצא לאור ב-30 באוקטובר 2021, מתוך אלבום האוסף של הלייבל סניפר גאנג, *Sniper Gang Presents Syko Bob & Snapkatt: Nightmare Babies*, פרויקט המזוהה עם חג ליל כל הקדושים. הוא נשלח לרדיו האורבני האמריקאי ב-11 בינואר 2022, והגיע בשיאו למקום השלישי במצעד הבילבורד הוט 100. השיר נכלל גם באלבום האולפן הרביעי של קודאק בלאק, *Back for Everything*.

## רקע
השיר לקוח מאלבומם של הראפרים מסניפר גאנג סייקו בוב וסנאפקאט *Sniper Gang Presents Syko Bob & Snapkatt: Nightmare Babies*, פרויקט בן 11 רצועות, בו קודאק בלאק מופיע בשמונה שירים. ארון א. מ-*HotNewHipHop* ציין כי המעריצים שיבחו את השיר כ"חזרה לשגרה" של קודאק.

ב-3 בדצמבר 2021, היוטיוברים זיאס ובי. לו פרסמו סרטון של קודאק מצטרף אליהם לצפייה בקליפ של "Super Gremlin". קטעים מהסרטון הפכו לוויראלים בעקבות התנהגותו ה"מוזרה". זה הוביל לכך שקודאק הגיב לאנשים שטענו כי היה מסומם, כשצייץ "Lol אני מזייף שאני ישנוני, אני לא מסטול חברים, אני עובר בדיקות סמים באופן עקבי".

הדגימה הווקאלית המופיעה בתחילת השיר ובסופו במהלך הפזמונים נקראת "Errror" מאת להקת האינדי רוק הגרמנית How to Loot Brazil.

## קבלה ביקורתית
ג'ון פאוול מ-Revolt  ראה את השיר כבולט ב-*Nightmare Babies*. ברשימת מפיקי ההיפ הופ הטובים ביותר לשנת 2021, קמת היי מ-XXL שיבח את עבודתו של המפיק ATL ג'ייקוב במהלך השנה וטען: "הכי חשוב, ג'ייקוב עזר לקודאק בלאק להבקיע את להיטו האחרון עם 'Super Gremlin', שיר שמאז שהתפרץ יותר מאשר בקבוק קוקה קולה עם חופן מנטוס שנפל לתוכו".

## וידאו קליפ
הווידאו קליפ, שיצא לאור ב-1 בנובמבר 2021, הוא בסגנון ליל כל הקדושים, והוא משלב סצנות של קודאק בלאק מסתובב עם תמונות של חדרים מוכתמים בדם, תא מרופד, קלטת זירת פשע ודומינטריקס.

## גרסות נוספות
הראפרית האמריקאית לאטו פרסמה את "Super Gremlin Freestyle" ב-27 בדצמבר 2021, אותו הקליטה באולפן שלה באטלנטה. השיר נלווה בווידאו קליפ.

## מיקומי שיא

### מצעדי סוף שנה

## נתוני מכירות

## הערות שוליים

קטגוריה:שירי 2021
קטגוריה:סינגלים מ-2022
קטגוריה:שירי קודאק בלאק
קטגוריה:שירים באנגלית
קטגוריה:שירי דיס
קטגוריה:שירי ליל כל הקדושים
קטגוריה:שירי פלטינה בארצות הברית
קטגוריה:שירי פלטינה בקנדה
קטגוריה:סינגלים בהוצאת אטלנטיק רקורדס
פרידריך פוירטש

**פרידריך אלברט פוירטש** (בגרמנית: **Friedrich Albert Foertsch**; 19 במאי 1900 – 14 בדצמבר 1976) היה גנרל גרמני אשר שירת בוורמאכט בתפקידי מטה בכירים במהלך מלחמת העולם השנייה. לאחר המלחמה התגייס לבונדסוור ואף שימש כמפקח הכללי שלו (מקביל לרמטכ"ל) בין השנים 1961–1963.

## ביוגרפיה
פוירטש נולד בוואלץ' ב-19 במאי 1900. אחיו הגדול הוא הגנרל הרמן פוירטש. הוא למד בגימנסיה בהוהנסאלצה ובגראונץ, וב-21 במאי 1918 התגייס לצבא הקיסרות הגרמנית. הוא השתתף בקרבות האחרונים של החזית המערבית במלחמת העולם הראשונה וזכה בצלב הברזל מדרגה שנייה. לאחר המלחמה הוא הצטרף לפרייקור, וב-1920 התגייס לרייכסווהר. ב-1 באפריל 1922 הוא הועלה לדרגת לויטננט, וב-1 בפברואר 1927 הועלה לדרגת אובר-לויטננט. בין 1932–1934 הוא למד באקדמיית המלחמה, וסיים אותה בדרגת האופטמן.

ב-12 באוקטובר 1937 הוא מונה למפקד פלוגה, וב-1 באוגוסט 1938 הועלה לדרגת מיור. ב-10 בנובמבר של אותה שנה הוא הוצב במטה הקורפוס ה-3. בסתיו 1939 הוא הועבר למטה הדיוויזיה ה-60 ולחם עמה במערכה על צרפת. לאחר סיום המערכה הועבר פוירטש לאגף הציוד, וב-1 בנובמבר 1940 הועלה לדרגת אוברסט-לויטננט. במקביל, הוצב במטה הארמייה ה-18. הוא לחם בחזית המזרחית ב-10 במאי 1943 הוא עוטר בעיטור הצלב הגרמני בזהב. ב-1 בדצמבר של אותה שנה הוא מונה לראש מטה הארמייה ה-18. ב-1 ביוני 1944 הוא הוא הועלה לדרגת גנרל-מיור שלושה חודשים לאחר מכן הוא קיבל את צלב האבירים של צלב הברזל. בסוף ינואר 1945 הוא מונה לראש מטה קבוצת ארמיות קורלנד. ב-1 במרץ הוא הועלה לדרגת גנרל-לויטננט. עם כיבוש כיס קורלנד הוא נפל בשבי הצבא האדום.

הסובייטים העמידו את פוירטש למשפט וגזרו עליו 25 שנות מאסר בעוון הרס ערים ופשעי מלחמה. עם זאת, ב-9 באוקטובר 1955, עשור לאחר סיום המלחמה, הוא שוחרר וחזר לגרמניה. שנה לאחר מכן, הוא התגייס לבונדסוור - הצבא הגרמני החדש, בדרגת גנרל-מיור. הוא מונה למפקד הקורפוס ה-2, ובאפריל 1957 הועבר לפקד על דיוויזיית הגרנדירים ה-2. לאחר מכן הוצב במטה העליון של בעלות הברית באירופה. ב-31 במרץ 1961 הוא הפך למפקח הכללי (מקביל לרמטכ"ל) השני של הבונדסוור. הוא כיהן בתפקיד במשך שנתיים תמימות.

לאחר פרישתו מהצבא, התגורר פוירטש עם משפחתו בגוסלאר עד מותו ב-14 בדצמבר 1976.

## קישורים חיצוניים

* פרידריך פוירטש בספרייה הלרומית הגרמנית
* פרידריך פוירטש באתר לקסיקון הוורמאכט

קטגוריה:מפקדי צבאות סדירים בעת החדשה: אישים
קטגוריה:המפקחים הכלליים של הבונדסוור
קטגוריה:גנרלים בוורמאכט
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים מעוטרי אות לגיון ההצטיינות
קטגוריה:קצינים גדולים בלגיון הכבוד
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1900
קטגוריה:גרמנים שנפטרו ב-1976
Comic Book Resources

**Comic Book Resources** (ידוע בראשי התיבות: **CBR**) הוא אתר אינטרנט העוסק בסיקור חדשות, דיונים ופרסום כתבות בנושאי קומיקס.

## היסטוריה
אתר האינטרנט "Comic Book Resources" הוקם בשנת 1995 על ידי ג'ונה ווילנד בתור פיתוח של "Kingdom Come Message Board" - פורום שנוצר על ידו בתור מרחב דיונים על סדרת הקומיקס של DC קומיקס באותו השם.

באתר מתפרסמים כתבות ומאמרים שנכתבו על ידי אנשי מקצוע בתעשיית הקומיקס, ביניהם רוברט קירקמן, גייל סימון, מארק מילר, סקוט מקלאוד, קית' גיפן , ג'ון קייסי , סטיבן גרנט , וורן אליס ואריק לארסן.

באפריל 2016, נרכשה "Comic Book Resources" על ידי חברת "Valnet Inc" אשר בבעלותה גם אתר האינטרנט "Screen Rant". האתר הושק מחדש תחת השם "CBR.com" ב-23 באוגוסט 2016.

ערוץ היוטיוב של האתר קיים מאז 2008 ומתפרסמים בו עדכונים בנושא קומיקס, דירוגי דמויות ועוד. נכון לאוקטובר 2022 מונה הערוץ מעל לכארבעה מיליון מנויים.

## קבלה
האתר CBR נחשב למוביל בתחום ואמין במיוחד, ובשנת 2008 אף כונה על ידי ספריית המחקר של אוניברסיטת באפלו כ"אתר הבכורה בנושאי קומיקס באינטרנט". בנוסף, הקומיקסאי הסקוטי מארק מילר התבטא כי הוא קורא את האתר כל בוקר לאחר קריאת ה"פייננשל טיימס".

### פרסים ומועמדויות

## מחלוקות
ב-11 באפריל 2014, מאמר מאת ג'אנל אסלין שהתפרסם באתר ובו מתחה ביקורת על עיצובו של שער הבכורה של חוברת הקומיקס "הטיטאנים הצעירים". הוביל בסופו של דבר להטרדה ואיומים אישיים נגד אסלין בפורומים הקהילתיים של האתר ואף ניסיון פריצה לחשבון הבנק שלה. בתגובה, ג'ונה וילנד, חברה בהפקת Weiland, פרסמה הצהרה בה היא מתנצלת על התקרית, גינתה את האופן שבו חלק מחברי הקהילה הגיבו, וקבעה חוקים חדשים להתנהלות בפורומים.

## ראו גם

* Screen Rant

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-1995
קטגוריה:אתרי אינטרנט אמריקאיים
קטגוריה:כתבי עת מקוונים
קטגוריה:זוכי פרס אייזנר
מפלגת העם השמרנית (דנמרק)

**מפלגת העם השמרנית** (בדנית: **Det Konservative Folkeparti** או בראשי תיבות: **DKF**) היא מפלגה בדנמרק המחזיקה באידאולוגיות של ימין מתון.

## היסטוריה
המפלגה הוקמה בשנת 1916 כאיחוד בין מפלגת הימין, השמרנים החופשיים, וסיעה מתונה שפרשה ממפלגת ונסטרה. במהלך הכיבוש הגרמני בדנמרק במלחמת העולם השנייה, הייתה המפלגה חברה בקואליציית השלטון, אולם בעוד שחלק מחברי המפלגה אהדו את המשטר הנאצי, אחרים היו חברים במחתרת. מנהיג המפלגה, יוהאן כריסטמס מלר , אפילו נמלט לבריטניה ושידר את שידורי ה-BBC בשפה הדנית.

לאחר המלחמה, המפלגה השתתפה בכמה ממשלות, אולם רק ראש ממשלה דני אחד הגיע משורות המפלגה - פאול שליטר, שכיהן כראש הממשלה ברציפות במשך שלוש קדנציות בין 1982–1993. הוא התפטר מתפקידו בעקבות פרשת "התיק הטמילי".

בבחירות לפולקטינג ב-2019 זכתה המפלגה ב-12 מושבים. כמו כן, למפלגה ישנו מושב אחד בפרלמנט האירופי.

מפלגת העם השמרנית נחשבת למפלגה מתונה יחסית בתוך גוש מפלגות הימין בדנמרק. היא נחשבת לבת ברית הדוקה של מפלגת ונסטרה, אולם שיתפה פעולה בעבר גם עם מפלגות מהשמאל המתון.

להמפלגה פועלת באופן הדוק עם שני ארגונים: השמרנים הצעירים, אשר נחשב לארגון הנוער של המפלגה, והסטודנטים השמרנים אשר משמש כהתאגדות הסטודנטים של המפלגה. בפועל, שני הארגונים הם עצמאיים ואף ותיקים יותר ממפלגת העם השמרנית.

## קישורים חיצוניים

* 

קטגוריה:דנמרק: מפלגות
קטגוריה:מפלגות שהוקמו ב-1916
פאשן סקלה

**ג'וניור פאשן סקלה** (באנגלית: **Junior Fashion Sakala**; נולד ב-14 במרץ 1997 בצ'יפאטה שבזמביה) הוא כדורגלן זמבי המשחק בעמדת החלוץ בקבוצת גלאזגו ריינג'רס מליגת העל הסקוטית ובנבחרת זמביה.

## קריירת מועדונים
סקלה החל את הקריירה המקצוענית שלו באנצ'אנגה ריינג'רס וזאנאקו מליגת העל הזמבית. בהמשך שיחק בספרטק מוסקבה מליגת העל הרוסית, ובקבוצת המילואים שלה, ספרטק-2 מוסקבה, וכן באוסטנדה מליגת העל הבלגית.

ב-4 במאי 2021 חתם סקלה על חוזה לארבע שנים בגלאזגו ריינג'רס מליגת העל הסקוטית.

## קריירה בינלאומית
ב-2 בספטמבר 2017 ערך סקלה את הופעת הבכורה שלו בנבחרת זמביה, בניצחון 3-1 על נבחרת אלג'יריה במסגרת מוקדמות מונדיאל 2018. ב-19 ביוני 2019 הבקיע את שער הבכורה שלו בנבחרת, בהפסד 4-1 לנבחרת חוף השנהב במשחק ידידות.

נכלל בסגל נבחרת זמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני ספרטק מוסקבה
קטגוריה:כדורגלני אוסטנדה
קטגוריה:כדורגלני גלאזגו ריינג'רס
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:זמבים שנולדו ב-1997
מפלגת הדנים

**המפלגה הדנית** (בדנית: **Danskernes Parti**) הייתה מפלגה שפעלה בדנמרק בין השנים 2011–2017. המפלגה סיווגה את עצמה כלאומית אתנית, אולם מומחים רבים סיווגו אותה כנאו-נאצית.
## היסטוריה
המפלגה הוקמה ב-10 ביוני 2011 בידי קבוצת פורשים מהתנועה הנציונל-סוציאליסטית של דנמרק. מנהיג המפלגה הראשון היה דניאל קרלסן. המפלגה התמודדה על מקום במועצת עיריית ויבורג במהלך הבחירות של 2013, וזכתה ב-6,782 - לא מספיק בשביל מקום בעירייה. ב-2015 החלה המפלגה לאסוף חתימות כדי להתמודד בבחירות לפולקטינג, אולם הצליחה לאסוף רק מחצית מהמספר הדרוש. ב-24 ביוני 2017 הוציאה המפלגה הצהרה על פיה מכיוון שקרלסן עוזב את החיים הפוליטיים כדי להשקיע במשפחתו, ולפיכך המפלגה מפזרת את עצמה.

## קישורים חיצוניים

## הערות שוליים

קטגוריה:דנמרק: מפלגות
פבלו טורה

**פבלו טוֹרֶה קראל** (בספרדית: **Pablo Torre Carral**; נולד ב-3 באפריל 2003) הוא כדורגלן ספרדי המשחק בעמדת הקשר ההתקפי במיורקה מהלה ליגה.

## קריירת מועדונים
### ראסינג סנטנדר
טורה נולד ב, קנטבריה, והצטרף למחלקת הנוער של ראסינג סנטנדר בשנת 2015 מ-CD מרינה ספורט. ב-15 באפריל 2020, בעודו שחקן נוער, חתם על חוזה מקצועי במועדון עד יוני 2025.

טורה ערך את הופעת הבכורה שלו בבוגרים עם קבוצת המילואים של המועדון, ראיו קנטבריה, ב-19 ביולי 2020, כשפתח בתיקו 1–1 בחוץ מול ז'ימנסטיקה טורלבגה בפלייאוף העלייה לליגה הרביעית. באוגוסט אותה שנה, בגיל 17 בלבד, היה חלק מסגל הקבוצה הראשונה בקדם העונה, והועלה לסגל הקבוצה הבוגרת בספטמבר.

טורה ערך את הופעת הבכורה שלו בקבוצה הראשונה של ראסינג ב-18 באוקטובר 2020 כשפתח בתיקו 1–1 מול קלוב פורטוגלטה בפתיחת עונת 2020/21 בסגונדה דיויסיון B. הוא הבקיע את שער הבוגרים הראשון שלו ב-21 בפברואר 2021, כשכבש את השער השני של קבוצתו בניצחון הביתי 3–1 על לארדו. שישה ימים לאחר מכן הוא כבש צמד בניצחון החוץ 4–0 על ברקלדו.

לאחר שפתח באופן קבוע במהלך עונתו המלאה הראשונה בבוגרים קיבל טורה את החולצה מספר 10 לקראת עונת 2021/22 בפרימרה דיויסיון RFEF. הוא כבש עשרה שערים ובישל עשרה נוספים ב-31 משחקים (כולל פלייאוף), וראסינג זכתה באליפות ועלתה לליגה השנייה.

### ברצלונה
ב-4 במרץ 2022 הועבר טורה לברצלונה מהלה ליגה תמורת 5 מיליון אירו בתוספת בונוסים, ובעונת 2022/23 שיחק בעיקר בקבוצת המילואים של המועדון, ברצלונה אתלטיק מהפרימרה דיויסיון RFEF. ב-15 ביוני חתם על חוזה בקבוצה עד יוני 2026. ב-7 בספטמבר הוא ערך את הופעת הבכורה שלו בקבוצה הבוגרת כשנכנס כמחליף בניצחון 5–1 על ויקטוריה פלזן בליגת האלופות, וב-1 בנובמבר כבש מולה את שער הבכורה שלו במועדון בניצחון 4–2.

### ז'ירונה
ב-18 ביולי 2023 הושאל טורה לז'ירונה לעונת  כחלק מעסקת רכישתו של אוריול רומאו. ב-12 באוגוסט הוא ערך את הופעת הבכורה שלו בקבוצה בתיקו 1–1 מול ריאל סוסיאדד.

### מיורקה
ב-14 ביולי 2025 חתם על חוזה ל-4 שנים במיורקה מהלה ליגה.

## חיים אישיים
אביו של טורה, אסטבן, היה גם הוא כדורגלן, ושיחק בעמדת הקשר בראסינג סנטנדר במשך רוב הקריירה שלו.

## תארים

; ברצלונה

* לה ליגה: 2022/2023, 2024/2025
* גביע המלך הספרדי: 2024/2025
* הסופר קאפ הספרדי: 2023, 2025

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ראסינג סנטנדר
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ז'ירונה
קטגוריה:כדורגלני מיורקה
קטגוריה:ספרדים שנולדו ב-2003
התיק הטמילי

**התיק הטמילי** (בדנית: **Tamilsagen**) הוא כינויה של פרשה שהסעירה את דנמרק לסירוגין בין 1989–1993. במרכז הפרשה עמדה החלטתו של שר המשפטים אריק נין-הנסן לעכב איחוד משפחות של מהגרים טמילים שנמלטו מפני מלחמת האזרחים בסרי לנקה והגיעו לדנמרק. הפרשה גרמה להרשעתו של הנסן, ולפירוק ממשלתו של פול שליטר.

## הפרשה
ב-1983 פרצה בסרי לנקה מלחמת אזרחים בין הרוב הסינהאלזי למיעוט הטמילי. בעקבות המלחמה נמלטו המוני טמילים מסרי לנקה, ו-3,000 מהם הגיעו לדנמרק. הם קיבלו היתרי שהייה זמניים, ומשרד המשפטים הדני החל לטפל בסוגיית איחוד משפחות במשפחות פליטים שחלקן נותרו בסרי לנקה. ב-1987 נחתם הסכם שביתת נשק בין הצדדים הלוחמים בסרי לנקה, ובעקבות כך הוציא שר המשפטים הדני אריק נין-הנסן צו בו הורה לעכב את האישורים לאיחוד משפחות. מכיוון שהחוקה הדנית מאפשרת איחוד משפחות, הצו של הנסן היה לא חוקתי.

ב-1 במרץ 1989 הגיש נציב תלונות הציבור דו"ח בו חשף את קיומו של הצו. בעקבות הדו"ח, דרשו המפלגה הסוציאל-דמוקרטית ומפלגת העם הסוציאליסטית להקים ועדת חקירה לפרשה. ב-25 באפריל נאם ראש הממשלה פול שליטר בפולקטינג, ודחה בבוז את הצעת האופוזיציה.

האירוע הושתק במשך שנה, עד 23 באפריל 1990, אז שודר בתאגיד השידור הדני סרטו התיעודי של אלכס פרנק לארסן "Blodets". בסרט הואשם הנסן בהפרת החוק. בעקבות שידור הסרט, ביקש הנסן בעצמו להקים ועדת חקירה שתבחן את תפקודו כשר המשפטים באותה תקופה. ב-6 בדצמבר של אותה שנה הגיש עורך הדין כריסטיאן מוגנסן תלונה בת 14 עמודים לוועדת זכויות האדם של הפולקטינג, בו טען שהוועדה מתנהלת בדלתיים סגורות ואינה ממלאת את תפקידה היטב. התלונה של מוגנסן גרמה לסערה תקשורתית עזה שבסופה הוקמה ועדת חקירה חדשה בראשות השופט מוגן הורנסלט, שהייתה שקופה לציבור.

ב-14 בינואר 1993 הגיש השופט הורנסלט את הדו"ח הסופי בן ה-6,000 עמודים לראש הממשלה שליטר. הורנסלט קבע כי הנסן עבר על החוק בידיעה ברורה. כעבור ארבעה ימים הודיע שליטר כי ממשלתו מתפרקת, אולם לא ביקש מהמלכה להכריז על בחירות. פול נירופ ראסמוסן הצליח להרכיב ממשלה חדשה תוך הישענות על מפלגות השמאל. בממשלתו של ראסמוסן, הועבר הטיפול בנושא ההגירה מידי משרד המשפטים למשרד הפנים.

## סיום הפרשה
ב-11 ביוני 1993 הצביע הפולקטינג ברוב גדול על הדחתו של הנסן מחברותו בבית כדי שניתן יהיה לפתוח נגדו בהליכים משפטיים. זו הפעם הרביעית והאחרונה עד כה בתולדות דנמרק בה נערך הליך הדחה כנגד חבר פולקטינג. הפעם הקודמת הייתה ב-1910. ב-22 ביוני 1995 נמצא הנסן אשם בבית המשפט ונידון לארבעה חודשי מאסר בפועל. הנסן ערער על גזר הדין בבית הדין האירופי לזכויות אדם, אולם תלונתו נדחתה ב-18 במאי 1999.

## הערות שוליים

קטגוריה:דנמרק: היסטוריה
קטגוריה:הגירה
כחלון הינבוט

**כַּחְלוֹן הַיַּנְבּוּט** (שם מדעי: *Azanus jesous*, שם עברי קודם: **כחליל הינבוט**) הוא פרפר קטן ממשפחת הכחליליים. הפרפר הנפוץ באזור המזרח התיכון, אפריקה ובהודו ומיאנמר.

בישראל הוא מעופף במהלך כל חודשי השנה ומקים דורות רבים. הוא נפוץ בעיקר בקעת ים המלח ובקעת הירדן אך קיים ברחבי הארץ.

## טווח תפוצה
כחלון הינבוט נפוץ במזרח התיכון במצרים, סוריה, ירדן וישראל. באפריקה הוא נפוץ באזורי סוואנה ובאזורים יבשים במזרח המזרח התיכון במרוקו, חצי האי ערב, הפרפר נפוץ גם באזור האינדומלאי, בהודו, סרי לנקה ומיאנמר אם כי הוא נעדר במערב בנגל.

## ביולוגיה וסביבת מחיה
הצמח הפונדקאי של כחלון הינבוט הוא ינבוט השדה ושיטה סלילנית. פרפר זה מעדיף אזורים יבשים בקרבת חופים, אזורים בעלי אקלים צחיח למחצה, גדות נהרות ונחלים, ערבות ומדרונות סלעיים. בדומה למינים אחרים במשפחת הכחליליים, הזחל מקיים יחסי גומלין עם נמלים. קשר זה מגן עליהם מטורפים טבעיים כמו צרעות וזבובים. הם נצפו מקיימים יחסי גומלין עם נמלי עבודה ממשפחת הנמליים. הנמלים ניזונות מנוזל המופרש על ידי זחלי הפרפר, לאחר הנשל השלישי והרביעי, הפרשות נוזליות אלו מכילות חומצות אמינו וסוכרים חיוניים עבור הנמלים. הנמלים בתמורה מגנות על הזחלים מטורפים.

## תיאור
מוטת הכנפיים של כחלון הינבוט היא 18–28 מ"מ. הנקבה לרוב מעט גדולה מהזכר. הפרפר ממעט לפתוח את כנפיו ומנופף בכנפיו באופן מהיר מאוד בעת ההתעופפות, תכונות אלו יחד עם גודלו הקטן עשויות להוות קושי בזיהויו. הוא דומה מאוד למין כחלון השיטה. הזכר בעל כנפיים קדמיות בצבע כחול-סגלגל בהיר יותר משל כחלון השיטה. בנוסף הגוון הכחול הכהה יותר בבסיס הכנפיים (הקרוב לגוף) בולט יותר. הזכר בעל כנפיים קדמיות חומות-כחלחלות, ורידי הכנפיים בצבע כהה בולט יותר. הכנפיים הקדמיות של הנקבה בצבע חום בהיר, עם כתמים שחורים ליד גבולות הכנפיים. הכנפיים הקדמיות תחומות בגבול חום דק ולאחריו שולי הכנפיים עם שערות לבנות דקות.

הכנפיים האחוריות דומות בשני המינים. הכנפיים האחוריות בצבע לבן קרמי-אפרפר. שורת לונולות שחורות המוקפות בחום בהיר נמצאת על גבול הכנף. קרוב למרכז הכנף קיימים מספר כתמים שחורים דומים. בבסיס הכנף, ליד גוף הפרפר, ישנו פס שחור אופקי.

קצות המחושים, הראש, הבטן ובית החזה בצבע חום כהה. המחושים בצבע חום עם נקודות לבנות, קרוב לאיברי הרבייה צבע כחלכל, שאר הגוף התחתון בצבע לבן.

## מחזור חיים
### ביצה
הנקבה מטילה את הביצים בבודדים על עלי עלעלי הצמחים, הפרחים או הגבעולים של הצמחים הפונדקאים. הביצה עגולה, בצבע לבן-ירקרק וחלקה העליון שטוח. אורכה 0.25–0.5 מ"מ וגובהה כ-0.25 מ"מ. הביצה מרושתת בכ-24 צלעות היוצרת מהין משושים בצדדים. הביצה בוקעת לאחר כשבוע.

### זחל
הזחל אינו אוכל את הביצה וניזון מהניצנים והפרחים של הצמח בעת גדילתו. בעת בקיעתו הזחל בגודל 1 מ"מ. הוא שעיר וירקרק ולאורך גבו שני פסים לבנים דקים. צבעו משמש לו להסוואה בעלי הצמח. גודל הזחל המרבי הוא 10–12 מ"מ.

### גולם
הגולם בגודל של כ-9 מ"מ. הגולם תלוי על ענפים אך עשוי גם להיות מוקם על הקרקע בין ענפים יבשים או גופים אחרים. צבעו של הגולם ירוק-אפור כהה ותקופתו היא עשרה ימים.

## לקריאה נוספת
* 

## קישורים חיצוניים

## הערות שוליים

קטגוריה:כחליליים
קטגוריה:ארץ ישראל: פרפראים
קטגוריה:בעלי חיים שתוארו ב-1847
ממלכת קרדיגיון

**ממלכת קרדיגיון**' (בוולשית: **Teyrnas Ceredigion**, בלטינית: **Cereticiaun**) הייתה ממלכה ולשית בימי הביניים אשר שכנה בדרום-מערב ויילס. 

הממלכה התקיימה בין המאה ה-5 למאה ה-10, כאשר היא הורחבה לכדי ממלכת סייסל'וג במאה ה-7 ואוחדה לבסוף עם ממלכת דהייברת' בשנת 957. אזור הממלכה שהתפרס לאורך מפרץ קרדיגן, בין שפך נהר הדווי בצפון (באברדווי) ושפך נהר הטיווי (בקרדיגן), המשיך להיות מכונה קרדיגיון לאורך ההיסטוריה וכיום מהווה כמעט בדיוק את שטח מחוז קרדיגיון הקרוי על שם הממלכה ההיסטורית.

## היסטוריה
בסביבות שנת 380 עזבו השלטונות הרומאים את אזור ויילס לאחר שלטון של כ-300 שנים, מה שהשאיר את ויילס ללא מבנה שלטוני וללא הגנה. כתוצאה מכך, בשנים שלאחר העזיבה הרומית, החלו להתבצע פשיטות ותקיפות של שבטים מהאי מאן ומאירלנד, כנגד יישובי צפון ויילס (אשר כונה בלטינית וונדוטיה - *Venedotia*). לפי המסורת הרווחת, קונד'ה שהיה שליט בריטוני מאזור מזרח סקוטלנד ("הצפון הקדום"), היגר עם משפחתו לצפון-מערב ויילס כדי להילחם בפשיטות האיריות, להשליט סדר ולהקים שלטון יציב בסגנון בריטנו-רומי. לאחר כיבושו של קונד'ה את האזור, הוא העניק לבנו החמישי קרדיג, את האזור הדרומי בשטחים שנכבשו והממלכה שהקים נקראה על שמו "קרדיגיון" (בני קרדיג).

### ממלכת סייסל'וג

סביב שנת 680, מלך קרדיגיון סייסל'וג אפ קלידוג, כבש את אזור איסטרד טווי ושם הממלכה שונה לממלכת סייסל'וג על שמו. מתוך כך, הממלכה החדשה הייתה המשך של קרדיגיון כאשר בסיס הכוח ושושלת המלוכה המשיכה ודומה שרק שם הממלכה השתנה במקורות השונים בתקופה. סביב שנת 800 גם הממלכות הקטנות בווילת' וגוורת'יריניון ששכנו בין סווסל'וג לממלכת פוויס ממערב נכבשות ומתאחדות עם סייסל'וג. בשנת 872, המלך גוגן אפ מוריג נהרג ללא יורש והממלכה עוברת לידי רודרי הגדול, לאחר מותו ב-873 הממלכה הוולשית המאוחדת מתפצלת שוב וסייסל'וג ניתנת לאחד מבניו, קאד'ל אפ רודרי.

### ממלכת דהייברת'

בשנת 920, הוול ד'ה, ייסד את ממלכת דהייברת' תוך שהוא מאחד את ממלכת סייסל'וג עם ממלכת דאווד. עם מותו ב-950, בנו רודרי ירש את דהייברת', בעוד שבניו האחרים ירשו חלקים בממלכה, בתקופה זו קרדיגיון נחשבה כנסיכות בתוך ממלכת דהייברת' ובראשה אווין אפ הוול ד'ה. ב-957 אולם, אווין ירש את כס הממלכה כולה וקרדיגיון התאחדה באופן מלא עם דהייברת'.

במהלך המאה ה-12, תחת שלטון נסיכות ויילס שבראשה ממלכת גוויניד', קרדיגיון הפכה לדוכסות שבראשה שימש אחד מבניו של נסיך ויילס כדוכס.

## ראו גם
* מפרץ קרדיגן
* קרדיגיון

## קישורים חיצוניים

* ממלכת קרדיגיון באתר 'ההיסטוריה של ויילס'.
* ממלכת קרדיגיון באתר History Files.

קטגוריה:ויילס: היסטוריה
קרדיגיון
קטגוריה:קרדיגיון
מערכת בקרת מהירות חכמה

**מערכת בקרת מהירות חכמה** (באנגלית: **Intelligent speed assistance** או בקיצור: **ISA**), היא כל מערכת המעודדת את הנהג או גורמת לכך שמהירות הרכב לא תעלה על מהירות נסיעה בטוחה או המהירות המוגדרת על פי חוק. במקרה של נהיגה במהירות מופרזת ניתן להזהיר את הנהג או להוריד את המהירות באופן אוטומטי.

מערכת בקרת מהירות חכמה משתמשת במידע שקיים על הכביש כדי לקבוע מגבלות מהירות מקומיות. ניתן לקבל מידע מידע על מיקום הרכב, תוך התחשבות במגבלות המהירות הידועות במיקום, ועל ידי של מאפייני דרך כגון זיהוי שלטים. המערכת נועדה לזהות ולהתריע בפני נהג כאשר הרכב נכנס לאזור מהירות חדש, או כאשר חלות מגבלות מהירות שונות בהתאם לשעה ביום ולתנאים. מערכות רבות גם מספקות מידע על סכנות (למשל אזורי בהם קיימת תנועה רבה של הולכי רגל, מעברי רכבת, בתי ספר, בתי חולים וכו') והגבלות שנאכפות על ידי מצלמות מהירות ומצלמות במעגל סגור ברמזורים.

## היסטוריה
על פי החלטת המועצה האירופית לבטיחות בתחבורה (ETSC) החל מיולי 2022 כל הרכבים הנמכרים בשטחי האיחוד האירופי מחויבים להיות מצוידים במערכת בקרת מהירות חכמה. אך לנהג קיימת אפשרות לנטרל את המערכת בכל התנעה של הרכב, אם רצונו בכך.

## מאפייני המערכת
### קביעת המהירות המותרת
על מנת לקבע את המהירות המותרת במקטע דרך מסוים המערכת מוזנת מ-2 מקורות מידע (אחת מהן לפחות): קריאת תמרורים ומפה המציינת את המהירות המותרת בהתבסס על מיקום הרכב. במקרה של סתירה בין השתיים, תיתנן עדיפות למהירות שנקבעה בתמרורי הדרך.

### פעולות בזיהוי מהירות מופרזת
בעת זיהוי נהיגה במהירות מופרזת, המערכת תכנס לפעולה כאשר חלק מהמערכות יכולות להגיב באופן פסיבי וחלקן באופן אקטיבי:
* פסיבי - התראה קולית, ויזואלית ו/או פיזית למשל על ידי הרעדת דוושת המאיץ
* אקטיבי - דוושת המאיץ מפעילה לחץ ועולה בחזרה באיטיות או אי האצה גם אם ממשיכים ללחוץ על דוושת המאיץ.

עם זאת, ניתן לבטל באופן זמני את הפעולות האקטיביות והפסיביות של המערכת.

## הערות שוליים

קטגוריה:מערכות בטיחות בתחבורה
קטגוריה:טכנולוגיה תחבורתית
Poland

**Poland** (בעברית: **[[פולין]]**) הוא שיר שנכתב ובוצע על ידי הראפר האמריקאי ליל יאכטי. השיר יצא לאור ב-11 באוקטובר 2022, על ידי חברת התקליטים קוואליטי קונטרול מיוזיק.

## רקע והוצאה
באוקטובר 2022, קטע קצר מתוך השיר דלף לרשת. השיר הוקלט במקור בשנת 2021. בעקבות ההדלפה צייץ יאכטי: "אני פשוט אוציא את זה וזהו, לעזאזל". לאחר מכן פרסם את השיר בסאונדקלאוד ב-4 באוקטובר 2022. זמן קצר לאחר מכן, השיר הפך במהרה לתופעת אינטרנט וצבר פופולריות בפלטפורמת טיקטוק. ידוענים שונים, בהם דרייק, אופסט ואד שירן פרסמו סרטונים שלהם שרים את השיר. ב-11 באוקטובר, יצא השיר באופן רשמי לרשתות הסטרימינג.

## תגובות
השיר זכה לשבחים ממבקרי המוזיקה, רבים מהם תיארו את השיר כ"קאצ'י", "היפנוטי" או "תמוה". הפזמון החוזר של השיר בפרט זכה לתגובות חיוביות.

ב-12 באוקטובר 2022, מנכ"ל קוואליטי קונטרול מיוזיק פיאר תומאס פרסם התכתבות עם ראש ממשלת פולין מטאוש מורבייצקי, המראה כי בעקבות פרסום השיר, מורבייצקי הזמין את ליל יאכטי לבקר בפולין.

## וידאו קליפ
וידאו קליפ בהפקת ליריקל למונייד פורסם ביוטיוב ב-11 באוקטובר 2022. הקליפ, שבוים על ידי קול בנט, צבר למעלה מ-10 מיליון צפיות, נכון לאוקטובר 2022.

## מיקומי שיא

## קישורים חיצוניים

## הערות שוליים

קטגוריה:שירי ליל יאכטי
קטגוריה:מוזיקה: תופעות אינטרנט
קטגוריה:שירים באנגלית
קטגוריה:שירים על פולין
קטגוריה:שירים על סמים
קטגוריה:שירי מוזיקת טראפ
קטגוריה:שירים פסיכדליים
קטגוריה:וידאו קליפים שבוימו על ידי קול בנט
ארון שוורץ (שחקן)

**ארון שוורץ** (באנגלית: **Aaron Schwartz**; נולד ב-4 בינואר 1981) הוא שחקן אמריקאי ממוצא יהודי.

## ביוגרפיה
שוורץ נולד ב-4 בינואר 1981 בניו יורק. אביו, רוברט שוורץ הוא בן להורים יהודיים.

## קריירה
בשנת 1989 ביצע שוורץ את הופעתו הראשונה בטלוויזיה כניצב בסדרה הקומית "משפחת קוסבי".

בשנת 1992 שיחק בסרט "אלופים על הקרח" מבית היוצר של וולט דיסני. שוורץ, יחד עם שאר צוות השחקנים הצעירים של "The Mighty Ducks", היה מועמד לפרס ההרכב הצעיר המצטיין בסרט קולנוע בטקס פרסי הנוער ה-14 (1991–1992).

בשנת 1995 שיחק בתפקיד הראשי בסרט הקומדיה "מחנה קיץ לשמנים".

בשנת 2009 החל לשחק בתפקיד חוזר בסדרת הטלוויזיה "אחת שיודעת". הוא שיחק בסדרה עד לשנת 2012.

בשנת 2017 הופיע בדמותו של אגו הכוכב החי בסרט הקולנוע "שומרי הגלקסיה: חלק 2".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא יהודי
קטגוריה:אמריקאים שנולדו ב-1981
קטגוריה:שחקנים ביקום הקולנועי של מארוול
פרמייר מיניסטר

**פרמייר מיניסטר** (ברוסית: **Премьер-министр**) היא להקת פופ רוסית שנוסדה ב-1997. ייצגה את רוסיה באירוויזיון 2002 עם השיר "Northern Girl" שהגיע למקום העשירי בגמר.

הלהקה נוצרה על ידי המפיק יבגניי פרידלנד. ב-1998 נחתם הסכם להקלטת חמישה אלבומים במשך שבע שנים.

ב-1999 יצא אלבום הבכורה, "גריאזניי טנצי". בשנת 2001 הוציאה הלהקה את השיר "דבה בריליאנטה", באותה שנה יצא קליפ לשיר זה.

בשנת 2002 ייצגה הלהקה את רוסיה באירוויזיון עם השיר "Northern Girl" ותפסה את המקום העשירי עם 55 נקודות. באותה שנה יצא האלבום "Girl from the North", על שם הגרסה הרוסית לשיר "Northern Girl", עליו קיבלה הלהקה את פרס גרמופון הזהב.

## קישורים חיצוניים

* 

## הערות שוליים

קטגוריה:להקות רוסיות
קטגוריה:להקות פופ רוסיות
קטגוריה:משתתפי אירוויזיון 2002
קטגוריה:נציגי רוסיה באירוויזיון
איימי קאררו

**איימי קאררו** (באנגלית: **Aimee Carrero**; נולדה ב-15 ביולי 1988) היא שחקנית אמריקאית, המוכרת מתפקידה בתור סופיה רודריגז בסיטקום "רעבה לאהבה" (2014–2018) ברשת Freeform, ובשל דיבוב קולה של הנסיכה אלנה בסדרה "אלנה מאוולור" (2016–2020) ובשל קולה של אדורה / שי-רה (אנ') בסדרה "שי-רה ונסיכות הכוח" (2018–2020).

## ביוגרפיה
קררו נולד בסנטו דומינגו, הרפובליקה הדומיניקנית לאם דומיניקנית ואב פורטוריקני אך גדלה במיאמי, פלורידה. בשנת 2008 סיימה את לימודיה באוניברסיטת פלורידה הבין-לאומית עם תואר ראשון ביחסים בין-לאומיים.

## קריירה
בשנת 2009, היא הופיעה בסרט העלילתי "אלווין והצ'יפמאנקס 2". קאררו הופיע בסדרות טלוויזיה רבות בהן "המנטליסט", "לינקולן הייטס", "מקום טוב באמצע", "גריק", ו"בייבי דאדי".

בשנת 2011, היא לוהקה לתפקיד אנג'י בסרט הלייב אקשן "Level Up". היא שחזרה את תפקידה בסדרת הטלוויזיה שלאחר מכן באותו שם. הסדרה ירדה מהמרקע ב-2013 לאחר שתי עונות.

בשנת 2012, קאררו שיחקה בסרט הטלוויזיה "הלגונה הכחולה: התעוררות". באותה שנה, היא עשתה את הופעת הבכורה שלה באוף ברודוויי במחזה "What Rhymes with America".

בשנת 2014 היא שיחקה יחד בסרט האימה "חוב השטן". באותה שנה שיחקה בתפקיד חוזר בעונה השנייה של סדרת הטלוויזיה "האמריקאים" בתור לוסיה, לוחמת חופש סנדיניסטית. היא גם לוהקה לתפקיד בקומדיית המצבים "רעבה לאהבה" בכיכובה של אמילי אוסמנט.

בינואר 2015, הוכרז שקאררו תספק את קולה של אלנה, נסיכת האגדות הראשונה של דיסני לטינה לסדרת ערוץ דיסני, "אלנה מאוולור". הסדרה היא ספין-אוף של סדרת דיסני ג'וניור "הנסיכה סופיה הראשונה", והיא עלתה לראשונה ב-22 ביולי 2016. באפריל 2016, פורסם כי קאררו ודמותה סופיה יככבו יחד עם אשלי טיסדייל בסדרת ספין-אוף פוטנציאלית של סדרת הטלוויזיה "רעבה לאהבה", שכותרתה "Young &amp; Sofia". עם זאת, הפרויקט לא עבר את שלב הפיילוט.

בשנת 2018, קאררו לוהקה כקולה של הדמות הראשית אדורה בסדרת האנימציה של נטפליקס, "שי-רה ונסיכות הכוח". מיוני עד אוגוסט 2021, שיחקה קאררו במיני סדרה, "Exandria Unlimited", ספין-אוף של סדרת האינטרנט "Critical Role". במרץ 2022, היא חזרה על תפקידה בספיישל של שני חלקים "Exandria Unlimited: Kymal".

קאררו לוהקה לתפקיד חוזר כדניאלה בסדרת הדרמה "עוזרת בית", בהשראת ספר הזיכרונות של סטפני לנד "Maid: Hard Work, Low Pay, and a Mother's Will to Survive", שהוקרנה לראשונה בנטפליקס ב-1 באוקטובר 2021. הדמות שלה היא ניצולת התעללות במשפחה שמתיידדת עם אלכס, דמותה של מרגרט קוואלי, במקלט לנשים. המעריצים והמבקרים של התוכנית שיבחו את דניאל כ"דמות נחושה בחירוף נפש" ו"עוד אמא צעירה במקלט לאלימות במשפחה שממש מחזירה את אלכס על רגליה", אך ציינו שסיפורה מעולם לא הושלם והקהל נותר תוהה מה קרה לה.

בשנת 2022 שיחקה קאררו בסרט הקומדיה השחורה "התפריט" בבימויו של מארק מיילוד, בנוסף שיחקה בתפקיד קטן בסרט "*Spirited*" בכיכובם של ראיין ריינולדס ווויל פארל.

## חיים אישיים
בנובמבר 2015, היא התארסה לשחקן טים רוק. הם נישאו באוגוסט 2016.

## פילמוגרפיה

### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:אמריקאיות ממוצא דומיניקני
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:מהגרים מהרפובליקה הדומיניקנית לארצות הברית
קטגוריה:בוגרות אוניברסיטת פלורידה הבין-לאומית
קטגוריה:בוגרי אוניברסיטת פלורידה הבין-לאומית
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
איזבלה מצרפת (1389–1409)

**איזבלה** מצרפת לבית ולואה (באנגלית:  **Isabella of Valois**) היתה מלכת אנגליה כאשתו השנייה של ריצ'רד השני, מלך אנגליה בין 1396–1399, ודוכסית אורליאן בשנים 1406–1409 כמו כן הייתה נסיכה בצרפת.

## שנים ראשונות
איזבל נולדה ב-9 בנובמבר 1389 כילדתם השלישית ובתם השנייה של שארל השישי, מלך צרפת ואשתו אליזבת מבוואריה, הייתה ילדתם הראשונה ששרדה עד בגרות, לאחר שאחיה הבכור שארל, מת בגיל 4 חודשים ולאחר שאחותה ז'אן מתה בגיל שנתיים. כמו כן היו לה 9 אחים קטנים מתוכם שרדו 7 עד בגרות. על מנת להבטיח שלום בין צרפת לבין אנגליה חיתן מלך צרפת שארל השישי את בתו איזבל עם ריצ'רד השני, מלך אנגליה אף על פי שאיזבל הייתה עדיין קטינה בת 6 בלבד ואילו ריצ'רד היה בן 29. המלך ריצ'רד נסע לפריז בשביל כלתו המיועדת ולאחר חגיגות בפריז לקח אותה איתו לקאלה שם נערך טקס חתונתם ב-31 באוקטובר 1396.

הנסיכה איזבל נלקחה דומעת עטופה בשמלת משי כחולה ולבושה בזהב רב, נשאה על ידי מרכבה הנלקחת על ידי דוכסים ודוכסיות אנגלים. ארבעה ימים לאחר מכן ב-4 בנובמבר היא הובאה לכנסיית סנט ניקולס בקאלה שם ריצ'רד התחתן איתה. כל זאת חמישה ימים לפני יום הולדתה השביעי.

## מלכת אנגליה
שמאל|ריצ'רד ואיזבלה ביום חתונתם, הוא בן 29 והיא בת 6 בלבד|343x343 פיקסלים
לאחר החתונה עברה לגור בטירת וינדזור בברקשייר. היא הוכתרה למלכת אנגליה במנזר וסטמינסטר בשנת 1397 אף על פי שנישואיהם היו פוליטיים ולמרות גילה הנמוך של איזבלה, איזבלה וריצ'רד פיתחו מערכת יחסים מכבדת והדדית, המלך ביקר אותה בקביעות בווינדזור.
עד מאי 1399 עברה איזבל לטירת פורטצ'סטר על מנת להגן עליה בזמן שהמלך יצא למסע צבאי באירלנד. בינתיים בצרפת אביה, שארל השישי, לקה בנפשו ובתפקיד העוצר כיהן דודה לואי הראשון, דוכס אורליאן שהחליט שיחסיו עם אנגליה אינם חשובים, ונתן להנרי בולינגברוק בן דודו ויריבו של ריצ'רד לחזור לאנגליה.
רבים מהאצילים האנגלים תמכו בהנרי שפתח במערכה צבאית ולא נתקל בהתנגדות רבה כיוון שריצ'רד היה באותו הזמן באירלנד. אדמונד מלאנגלי, דוכס יורק, שומר המלכה ודודם של הנרי וריצ'רד, העביר את נאמנותו למורדים והוחלט להעביר את איזבל לטירת וולינגפורד  ולאחר מכן לטירת לידס . ב-19 באוגוסט 1399 נכנע ריצ'רד והוא נכלא בלונדון. ב-13 באוקטובר הוכרז הנרי כהנרי הרביעי מלך אנגליה. ואיזבל הועברה למעצר בית.

ב-14 בפברואר מת ריצ'רד ובית המשפט הצרפתי ביקש להחזיר את איזבל לצרפת. אך הנרי רצה את איזבל ככלה לבנו הנרי ממונמות', איזבל סירבה לדרישותיו והתאבלה על ריצ'רד. באוגוסט 1401 הורשתה לחזור לצרפת אך ללא הנדוניה שלה. אירועים אלה גרמו בין השאר להמשך מלחמת מאה השנים בחזית בין צרפת לאנגליה.

## קישורים חיצוניים

* 

## הערות שוליים

קטגוריה:בית ולואה
קטגוריה:נסיכות צרפתיות
קטגוריה:ילידי 1389
קטגוריה:נפטרים ב-1409
אלני ויטלי

**אלני ויטלי** (ביוונית: **Ελένη Βιτάλη**, נולדה ב-19 בספטמבר 1954) היא זמרת ומלחינה יוונית ממוצא צועני, הפעילה מתחילת שנות ה-70 של המאה ה-20.

## ביוגרפיה
אלני ויטלי נולדה באתונה  למשפחת מוזיקלית, בעלת שורשים צועניים, ובילדותה חיה את אורח החיים הצועני הטיפוסי בנסיעות ברחבי המדינה. אביה, טקיס לווידאס, ניגן בסנטור ואמה, לוסי קאראג'ורג'יו, הייתה זמרת. בתחילת שנות ה-60 של המאה ה-20 היא החלה גם לנגן בסנטור, השתתפה בפסטיבל השירים בסלוניקי (עם השיר "בלי כסף") ונכנסה לתעשיית המוזיקה ביוון. היא התפרסמה לראשונה ב-1973, בדואט עם הזמרת סוטיריה בלו, בשיר "אף אחד לא יכול להיות סבלני" ("Δεν περισσεύει υπομονή"). אחר כך התפרסמה עם השיר "הציפורן שלי" ("Άι γαρούφαλό μου"), וכן באמצעות השתתפותה בפסטיבל מוזיקת העם "מנוליוס".

בתחילת שנות ה-80 של המאה ה-20, היא יצרה מוזיקה פופולרית ועבדה עם כריסטוס ניקולופולוס, טי סוקאס ואחרים. במקביל הקליטה גרסאות חדשות בסגנון רבטיקה לשירים פופולריים ושירי עם ישנים.

ב-1989 הקליטה ויטלי את הלהיט "מול מרפסת" וב-1993 את השיר "מי מפחד מווירג'יניה וולף" במילים ובלחן משלה, ובשנת 2000 הוציא את האלבום "ספוטלייט". היא הופיעה רבות ברחבי יוון וקפריסין, בשנים הראשונות של הקריירה שלה גם הופיעה בקונצרטים ברחבי העולם בקהילות של יוצאי יוון.

### בישראל
ביוני 2015 הופיעה בישראל יחד עם יורגוס דאלארס וגליקריה.

בינואר 2020 הופיעה בישראל עם תזמורת ירושלים מזרח ומערב.

בשנת 2024 ביטלה את הופעתה בישראל לצד שלומי סרנגה, לכאורה עקב לחץ BDS, אולם לטענתה היא חששה לביטחונה עקב מלחמת חרבות ברזל. 

## חיים אישיים
בשנת 1975 היא נישאה למוזיקאי ואנגליס קסידי ובשנת 1976 ילדה את בנם ניק, שהוא כותב שירים ומפיק של מוזיקה יוונית.

## קישורים חיצוניים

## הערות שוליים

קטגוריה:מלחינים יוונים
קטגוריה:זמרות יווניות
קטגוריה:מלחינות מן המאה ה-20
קטגוריה:יוונים שנולדו ב-1954
קרן שמש (שיר)

"**קרן שמש**" הוא שיר של בניה ברבי שיצא ב־14 ביולי 2022 כחלק מאלבומו של בניה ברבי הקרוי גם קרן שמש. נכון לפברואר 2025 זכה הווידאו קליפ של השיר לכ-39 מיליון צפיות ביוטיוב ומעל 5 מיליון השמעות בספוטיפיי. השיר הפך גם לריקוד עם פופולרי בכוריאוגרפיה של דודו ברזילי.

## רקע וכתיבה
את השיר כתב בניה ברבי יחד עם אבי אוחיון והם הלחינו את השיר יחד עם מתן דרור.

את השיר הפיק ניר מימון ומתן דרור ועיבד מתן דרור, ניר מימון ובניה ברבי

## הצלחה מסחרית
באוגוסט 2023 פרסמה חברת ספוטיפיי את נתוני ההשמעות שלה ביחס לחודשים יולי-אוגוסט, והשיר היה לשיר ה-16 המושמע ביותר בחודשים אלו בישראל.

## גרסאות כיסוי

ב-23 בספטמבר 2022 יצא לאור גרסת כיסוי של השיר בביצוע הזמר רביב כנר, ובהפקת אבנר טואג, גל שניידר, אורי פלומן, נדב מלמן, יובל אייזנברג וכנר.
ב-28 בפברואר 2025 ביצע את השיר שורד השבי שגיא דקל-חן, אחד החטופים הישראלים ברצועת עזה במלחמת חרבות ברזל, במסגרת "הפרויקט של תמרי", מיזם מוזיקלי שהוקם לזכרה של תמר קדם סימן טוב שנרצחה עם משפחתה בטבח בניר עוז.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי בניה ברבי
קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על השמש
קטגוריה:ריקודי עם בישראל: שירים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בעשירייה
שיכון ובינוי אנרגיה

**שיכון ובינוי אנרגיה בע"מ**  היא חברה ציבורית ישראלית שמניותיה נסחרות בבורסה לניירות ערך בתל אביב.
החברה נמצאת בשליטתה של קבוצת שיכון ובינוי, והיא עוסקת בעיקר בייצור חשמל מאנרגיה מתחדשת. 
החברה פועלת על מנת להרחיב את פעילותה ויכולותיה הטכנולוגיות בתחום ייצור החשמל מאנרגיה סולארית ומפעילה מתקנים לייצור חשמל בישראל ובעולם, בהם תחנות כוח סולאריות פוטוולטאיות המייצרות חשמל נקי באמצעות אנרגיית השמש, וכן מפתחת ומקימה תחנות כוח לייצור חשמל על בסיס אנרגיה סולארית (תרמו-סולארית ופוטוולטאית) ועל בסיס אנרגיה קונבנציונלית (גז טבעי), בישראל ובעולם.

## היסטוריה
בנובמבר 2020 השלימה קבוצה המשותפת לחברת "אדלטק" ו"שיכון ובינוי אנרגיה" את רכישת תחנת הכוח רמת חובב מחברת החשמל, תמורת 4.25 מיליארד שקל.

בדצמבר 2021 זכתה קבוצה המשותפת לחברת "אדלטק" ו"שיכון ובינוי אנרגיה" במכרז לרכישת תחנת הכוח חגית מזרח, מידי חברת החשמל, תמורת 1.6 מיליארד שקל.

באוגוסט 2022 ביצעה "שיכון ובינוי אנרגיה" הנפקה ראשונה לציבור בבורסת תל אביב, לפי שווי שוק של 2.2 מיליארד שקל, וגייסה 555 מיליון שקל.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:איירפורט סיטי: חברות
וינטונוטיטאן

**וינטונוטיטאן** (שם מדעי: *Wintonotitan*; משמעות השם: "הטיטאן של וינסון ") הוא סוג של דינוזאור זאורופוד מקרונרי, אשר חי באוסטרליה במשך הקנומן שלפני 95 מיליון שנה מזמננו.
## גילוי
המאובנים של דינוזאור זה התגלו כבר ב-1974 בקווינסלנד, אוסטרליה בחפירות וינטון (Winton Formation) בידי החוקר קית' ווטס באדמת אבן חול (אשר הייתה קרובה לנהר קדום) שהכילה שלד כמעט שלם שככל שרידי חוליות, צלעות קצה אגן ירכיים ועצמות שוקיים וכן עצמות לא מזוהות קטנות והיה חסר גולגולת. ממצאים אלה נחשבו לשייכים לאוסטרוזאורוס. בהמשך החוקר האוסטרלי סקוט הוקנול  הגדיר אותו ב-2009 בסוג חדש, הקרוי ליד העיר וינסון שליה התגלה. בסוג נכלל מין אחד - *Wintonotitan wattsi*, הקרוי לכבוד המגלה שלו ווטס. 
## מאפיינים
דינוזאור זה היה קרוב לטיטאנוזאורים אך לא היה זהה להם אלא פרימיטיבי יותר, קרוב יותר לאוסטרוזאורוס, לסיבירוטיטאן ולבני המשפחה איהלופיים מהקבוצה סומפוספונדילי. עקב היעדר גולגולת לא ידוע מבנה ראשו.  ממבנה גופו נראה שהיה בעל גפיים קצרות יחסית, גוף בינוני וחוליות בעלות קוצים בקצוותיהם. הערכות גודלו נעות על אורך של 15 עד 16 מטרים, גובה של 3 מטרים ומשקל של 10 עד 15 טונות.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-2009
קטגוריה:סומפוספונדילי
קטגוריה:דינוזאורים שחיו בקרטיקון עליון באוסטרליה
קטגוריה:מאובני טקסונים שתוארו ב-2009
דיאמנטינזאורוס

**דיאמנטינזאורוס** (שם מדעי: *Diamantinasaurus*) הוא סוג של זאורופוד מקבוצת הטיטאנוזאורים, אשר התקיים באוסטרליה שלפני 95 עד 92.9 מיליון שנה מזמננו. סוג זה נקרא ב-2009 בידי החוקר סקוט הוקנול  וצוותו על שם נהר דיאמנטינה  שבאוסטרליה הדרומית, שלצידו התגלו המאובנים שלו עם הסיומת היוונית "זאורוס" - לטאה. הסוג מכיל מין בודד - *Diamantinasaurus matildae*, הקרוי על שם השיר האוסטרלי "Waltzing Matilda". לצידו התגלו שרידיו של התרופוד הטורף אוסטרלונטור. הוא נחשב לזאורופוד הראשון שהתגלה באוסטרליה מזה 75 שנה.

הדיאמנטינזאורוס היה בעל גפיים חזקות וקצרות, ראש וצוואר קטנים יחסית וצלעות חזקות וחלולות. ביחס לזאורופוד היה קטן אך עדיין הגיע לאורך 15 עד 16 מטרים ולמשקל של 15 עד 20 טונות. ייתכן שהיה מכוסה באוסטאודרם לגופו אך ישנה מחלוקת על כך.

חוקרים רבים רואים בדיאמנטינזאורוס קרוב של הסלטזאוריים מאמריקה הדרומית שהיו בעלי מבנה גוף דומה, שאולי דמה לאופיסטוקוליקאודיה. חוקרים אחרים לעומת זאת רואים בו קרוב של הנמגטוזאוריים וכיום משייכים אותו לקבוצת הדיאמנטינזאוריה.

## קישורים חיצוניים


Diamantinasaurus skeletals.png|שלד משוחזר
Diamantinasaurus pelvis.png
Diamantinasaurus.png|איור אפשרי
Diamantinasaurus Silhouette.png|צללית אפשרית


קטגוריה:טיטאנוזאוריה
קטגוריה:דינוזאורים שחיו בקרטיקון עליון באוסטרליה
סוואנזאורוס

**סוואנזאורוס** (שם מדעי: *Savannasaurus*; מילולית: מטאינו: "zavana" - סוואנה ומלטינית: "saurus" - לטאה / זוחל, כלומר: "לטאת סוואנה") הוא סוג של זאורופוד טיטאנוזאור מהקבוצה דיאמנטינזאוריה, אשר התקיים באוסטרליה של סוף הקרטיקון לפני 93.9 מיליון שנה מזמננו. הסוג התגלה בקווינסלנד ונקרא ב-2016 בידי סטיבן פורופט ועמיתיו, על שם סבכי הסוואנה בהם התגלה. הוא הכיל מין בודד - *Savannasaurus elliottorum*, היוע מדגימה יחידה.

## מאפיינים
סוג זה היה דומה לקרובו הדיאמנטינזאורוס שהתגלה לצידו ולפי מספר חוקרים גם שויך לסוגו. לצידם התגלה גם התרופוד הטורף אוסטרלונטור, אשר מספר שרידים מעידים שניזון מזאורופוד זה.

הסוואנזאורוס היה טיטאנוזאור בינוני בעל מבנה חוליות וגוף שהזכיר את בני הקבוצה ליתוסטרוטיה. הוא הגיע לאורך ממוצע של 15 מטרים ולמשקל ממוצע של 20 טונות. היו לו ירכיים רחבות ברוחב של מעל מטר ביניהם, מה שעזר לבעליהם לחלק את משקלו בצורה שוויונית והקל על הגפיים לשאת את משקלו. מספר חוקרים אף סוברים שהתאמות אלה עזרו לבעליהם לחצות מישורי הצפה של קרקעות ביצות בהם חי.

## קישורים חיצוניים

קטגוריה:טיטאנוזאוריה
קטגוריה:דינוזאורים שחיו בקרטיקון עליון באוסטרליה
פרס קופה

**פרס קופה** (בצרפתית: **Trophée Kopa**) הוא פרס כדורגל המוענק בכל שנה לשחקן הטוב ביותר מתחת גיל 21, על ידי המגזין הצרפתי פראנס פוטבול. הפרס הוענק לראשונה בשנת 2018, ונקרא על שמו של כדורגלן העבר הצרפתי רמון קופה. הזוכה נבחר על ידי זוכי פרס כדור הזהב בשנים קודמות, ובניגוד לפרס נער הזהב המקביל, הוא פתוח גם לשחקנים המשחקים מחוץ לאירופה.

## זוכים
[ממוזער|[קיליאן אמבפה, הזוכה הראשון בפרס  קופה]]

### זכיות לפי שחקן

### זכיות לפי מדינה

### זכיות לפי מועדון

## מועמדים
### 2018

### 2019

### [[כדור הזהב 2021|2021]]

### [[כדור הזהב 2022|2022]]

### [[כדור הזהב 2023|2023]]

### [[כדור הזהב 2024#פרס קופה|2024]]

## ראו גם
* כדור הזהב
* פרס נער הזהב
## קישורים חיצוניים

## הערות שוליים

קטגוריה:פרסי כדורגלן השנה
קטגוריה:אירופה: כדורגל
קופה
קטגוריה:כדור הזהב
יחסי סין – סנט קיטס ונוויס

**יחסי סין–סנט קיטס ונוויס** הם היחסים שבין **[[הרפובליקה העממית של סין]]** ושל **[[סנט קיטס ונוויס]]**. בין שתי המדינות לא מתקיימים יחסים דיפלומטיים רשמיים נכון לשנת 2022.

## סקירה כללית
סנט קיטס ונוויס כוננה יחסים דיפלומטיים עם הרפובליקה של סין מאז 1983 ושמרה עליהם עד היום. על פי הנתונים הסטטיסטיים של המינהל הכללי של המכס של סין, בשנת 2017, נפח הסחר הדו-צדדי בין סין לסנט קיטס ונוויס היה 9.4 מיליון דולר, מתוכם הייצוא של סין היה 8.7 מיליון דולר והיבוא היה 0.7 מיליון דולר, צמיחה שנתית של 102.1%, 106.7% ו-58.2% בהתאמה לשנים שקדמו לה.

## נציגויות דיפלומטיות
* הרפובליקה העממית של סין אינה מיוצגת בסנט קיטס ונוויס, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט קיטס ונוויס דרך השגרירות שהיא מחזיקה בסנט ג'ונס, אנטיגואה וברבודה.
* סנט קיטס ונוויס אינה מיוצגת ברפובליקה העממית של סין, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ